Zoznam vysielačov v Česku

Zoznam vysielačov v Česku je zoznam najvýkonnejších televíznych a rozhlasových vysielačov, zabezpečujúcich terestriálne šírenie signálu televízie a rozhlasu na území Česka. Vysielače sú vo vlastníctve spoločnosti České Radiokomunikace a okrem šírenia signálu plnia väčšinou aj úlohu retranslačných bodov.

Televízne veže, resp. vysielače šíria digitálny rozhlasový i televízny signál a analógový signál rozhlasu. Najvýkonnejšie vysielače tvoria základnú sieť, ktorú dopĺňa doplnková sieť menej výkonných vysielačov, dokrývajúca oblasti so slabším, resp. chýbajúcim signálom. Viaceré prihraničné moravské vysielače sú vďaka presahu signálu zachytiteľné i v západnej časti Slovenska.

Sieť základných vysielačov 

Základnú sieť tvorí 25 vysokovýkonných vysielačov, ktoré zabezpečujú šírenie signálu verejnoprávnych i súkromných staníc. Nachádzajú sa vo vysielacích strediskách na miestach, vhodných pre efektívne pokrytie veľkého územia signálom, často v značnej nadmorskej výške. Konštrukčne ide o televízne veže (Praha - Žižkov) a kotvené (Brno - Kojál) alebo nekotvené stožiare (Votice) s výškou až do 347,5 m (Vysielač Plzeň - Krašov).

Galéria

Pozri aj 
 Zoznam vysielačov na Slovensku

Zdroje 
 Prehľad vysielačov
 Zoznam DVB-T vysielačov

Vysielacie veže a stožiare
Vysielače v Česku